Հայաստանի Հանրապետության պաշտպանության նախարար, Արցախի հերոս Սեյրան Օհանյանը, ողջունելով երկրապահներին, այս հրաշալի մտահղացման համար, իր խոսքի մեջ շեշտեց. «Սպարապետ Վազգեն Սարգսյանի կիսանդրու տեղադրումը դպրոցի բակում ուղենիշ է լինելու ռազմահայրենասիրական դաստիարակության համար։ Ուղենիշ՝ հատկապես երեւանցիների համար, ովքեր Արցախին սպառնացող վտանգի պահին Երեւանից հասան Արցախ եւ պաշտպանեցին Արցախի ժողովրդին։ Մեր բանակի, մեր ժողովրդի ձեռքբերումների մեջ անգնահատելի է կամավորականների, երկրապահների դերը, ովքեր դաստիարակություն էին ստացել դպրոցներում։ Ես հավատում եմ, որ եթե նորից հարկ լինի, նորից երկրապահները, նոր սերնդի երկրապահները, այս դպրոցում սովորող երկրապահները կկանգնեն հայոց բանակի կողքին ու կպաշտպանեն հայրենիքը»։